pythainlp/thai-financial-dataset huggingface dataset:
[]

สารบัญ หน้า

ส่วนที่ 1 การประกอบธุรกิจ

  1.นโยบายและภาพรวมการประกอบธุรกิจ 1-3

2. ลักษณะการประกอบธุรกิจ 4-9

  3. ปัจจัยความเสี่ยง 10-11

4. ทรัพย์สินที่ใช้ในการประกอบธุรกิจ. 12

  5. ข้อพิพาททางกฎหมาย 12

  6. ข้อมูลทั่วไปและข้อมูลสำคัญอื่น 13

ส่วนที่ 2 การจัดการและการกำกับดูแลกิจการ 

  7. ข้อมูลหลักทรัพย์และผู้ถือหุ้น 14-15

  8. โครงสร้างการจัดการ 16-26

  9. การกำกับดูแลกิจการ 27-53

  10. ความรับผิดชอบต่อสังคม CSR 54-63

  11. การควบคุมภายในและการบริหารจัดการความเสี่ยง 64-66

  12. รายการระหว่างกัน 67-69

ส่วนที่ 3 ฐานะการเงินและผลการดำเนินงาน 

  13.ข้อมูลทางการเงินที่สำคัญ 70-73

  14.การวิเคราะห์และคำอธิบายของฝ่ายจัดการ 74-80

การรับรองความถูกต้องของข้อมูล พร้อมสำเนาหนังสือรับรองบริษัท

เอกสารแนบ

  เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม และเลขานุการบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

  เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน

  เอกสารแนบ 4 รายละเอียดเกี่ยวกับรายการประเมินราคาทรัพย์สิน

  เอกสารแนบ 5 อื่นๆ

-   รายงานของคณะกรรมการตรวจสอบ

    -   รายงานความรับผิดชอบของคณะกรรมการบริษัทต่อรายงานทางการเงิน

    -   แบบยืนยันความถูกต้องครบถ้วนของค่าตอบแทนที่จ่ายให้ผู้สอบบัญชี ปี2559
6. โครงการในอนาคต ( FUTURE PLAN )

บริษัทมีโครงการลงทุนที่อาจมีนัยสำคัญต่อผลตอบแทนที่จะได้รับ คือ
โครงการลงทุนขยายกำลังการผลิตส่วนRubber เพื่อรองรับความต้องการของตลาดที่มีเพิ่มขึ้น
โดยจะมีการลงทุนด้านเครื่องจักรและอุปกรณ์ต่างๆประมาณ 65 ล้านบาท

ผลตอบแทนที่บริษัทคาดว่าจะได้รับจากโครงการนี้ คือ
บริษัทฯมีกำลังการผลิตเพิ่มขึ้นและมีมูลค่าการขายเพิ่มขึ้นจากปีก่อน
ซึ่งคาดว่าจะเป็นไปตามเป้าหมายทางธุรกิจของบริษัทฯ

ไม่มีปัจจัยที่อาจจะทำให้โครงการนี้ไม่สามารถดำเนินการไปได้
ส่วนที่ 1 

ข้อมูลสรุป ( EXECUTIVE SUMMARY )

บริษัท ยูเนี่ยนไพโอเนียร์ จำกัด ( มหาชน )

สำนักงานใหญ่และโรงงานตั้งอยู่ : เลขที่ ง.1 หมู่13 ถนนเสรีไทย แขวงมีนบุรี เขตมีนบุรี
กรุงเทพฯ 10510

โรงงานสาขาบางปะกงตั้งอยู่ : เลขที่ 99 หมู่5 ถนนบางนา-ตราด (ก.ม.38) ตำบลบางสมัคร
อำเภอบางปะกง จังหวัดฉะเชิงเทรา

ปัจจุบันมีทุนชำระแล้ว 75 ล้านบาท

บริษัทประกอบธุรกิจทางด้านอุตสาหกรรมสายยางยืด และแถบยางยืด
ผลิตภัณฑ์ของบริษัทส่วนใหญ่ใช้เป็นส่วนประกอบของเสื้อผ้าที่มียางยืดเป็นส่วนประกอบ
และสามารถนำไปใช้งานทางด้านอื่นๆได้ตามที่ลูกค้าต้องการ ดังนี้

1.เส้นยางยืดและแถบยางยืด ( Rubber Thread And Rubber Tape ) เช่น
ขอบขาส่วนที่เป็นยางยืดของผ้าอ้อมเด็ก (Diapers), ขอบขากางเกงในสุภาพบุรุษ
และขอบขาชุดว่ายน้ำ, ขอบหมวกที่ใช้กับชุดว่ายน้ำ ฯลฯ

2. สายยางยืดถัก ( Elastic Braid ) เช่น เสื้อผ้าสำหรับเด็กที่มียางยืดเป็นส่วนประกอบ ,
ขอบเอวกางเกงนอนทั้งเด็กและผู้ใหญ่, ขอบเอวและขอบขากางเกงในทั้งในสุภาพบุรุษและสตรี ฯลฯ

3.สายยางยืดทอ( Elastic Webbing ) เช่น ชุดชั้นในสุภาพบุรุษและสตรี, ชุดเสื้อผ้าเด็กทั่วไป,
ใช้เป็นส่วนประกอบของเสื้อวอร์ม กางเกงวอร์ม ,
เสื้อผ้าชุดกีฬาแบบต่างๆที่มียางยืดเป็นส่วนประกอบ ฯลฯ

ผลิตภัณฑ์ของบริษัทผลิตภายใต้เครื่องหมายการค้า VENUS
ซึ่งเป็นที่รู้จักและยอมรับในด้านคุณภาพจากลูกค้าทั้งภายในประเทศและต่างประเทศ
เป็นผลิตภัณฑ์ที่ปลอดภัยไม่มีสารพิษในระดับที่จะทำอันตรายต่อสุขภาพของผู้บริโภค
โดยได้การรับรองมาตราฐานโดยOEKO-TEX STANDARD100 เป็นที่ยอมรับของกลุ่มประเทศยุโรป

บริษัทฯมีความมุ่งมั่นที่จะพัฒนาประสิทธิภาพในการทำงานอย่างต่อเนื่อง
โดยได้ปรับปรุงระบบบริหารคุณภาพ ISO 9002 :1994 เป็นระบบมาตรฐาน ISO 9001 : 2000
รวมทั้งได้นำระบบมาตรฐาน ISO 14001
ซึ่งเป็นระบบมาตรฐานการจัดการสิ่งแวดล้อมมาใช้ในบริษัทฯ

บริษัทมีสายผลิตภัณฑ์เดียวคือประเภทเส้นยางยืด,แถบยางยืด,สายยางยืดถักและทอ
โดยมีวัตถุดิบหลักเป็นยางธรรมชาติชนิดยางแท่ง และวัตถุดิบส่วนใหญ่ซื้อภายในประเทศ มีบริษัท
สหยูเนี่ยน จำกัด ( มหาชน ) เป็นบริษัทแม่และเป็นผู้จำหน่ายผลิตภัณฑ์ของบริษัท

บริษัทลงทุนในบริษัท ยูเนี่ยนรับเบอร์พลาส จำกัดประกอบธุรกิจHOLDING COMPANY
ลงทุนในบริษัทต่างๆ บริษัทถือหุ้นในสัดส่วนร้อยละ 24 ชำระยังไม่เต็มมูลค่าหุ้น
ถือเป็นเงินลงทุนในบริษัทร่วม และบริษัทฯไม่มีอำนาจในการควบคุมกิจการของบริษัทดังกล่าว

บริษัทไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า
11. รายการระหว่างกัน

1.  ลักษณะของรายการระหว่างกันที่ผ่านมา เป็นรายการที่เกิดขึ้นตามปกติธุรกิจของบริษัท
    ไม่ได้มีรายการผิดปกติ หรือคิดราคาที่ไม่เหมาะสม
    ลักษณะของรายการส่วนใหญ่เป็นการซื้อขายสินค้า ลูกหนี้ เจ้าหนี้ระหว่างกัน
    เงินฝากระหว่างกัน
    โดยอิงกับอัตราดอกเบี้ยตามแต่ประเภทธุรกิจของธนาคารพาณิชย์ในประเทศขนาดใหญ่แห่งหนึ่ง

นโยบายในการทำรายการระหว่างกันกับบุคคลที่อาจมีความขัดแย้งในอนาคต บริษัทมีนโยบายคือ
ความจำเป็นและความสมเหตุสมผลที่ต้องมีรายการนั้นๆ
ซึ่งมักเป็นรายการปกติทางการค้าเกี่ยวเนื่องกับการประกอบธุรกิจตามปกติอยู่แล้ว
ไม่ว่าจะเป็นการซื้อขายสินค้าระหว่างกัน หรือการฝากเงินระหว่างกัน
ราคาและผลตอบแทนที่คิดระหว่างกันเป็นไปตามราคาตลาด หรือถ้าเป็นกรณีการคิดดอกเบี้ย
อัตราดอกเบี้ยเท่ากับอัตราดอกเบี้ยในตลาดเงิน ณ. ช่วงเวลาใดเวลาหนึ่งที่เกิดรายการนั้นๆ
ซึ่งอัตราผลตอบแทนที่ได้รับเท่ากับอัตราตลาด

2.  ความจำเป็นและความสมเหตุสมผลของรายการระหว่างกัน

การซื้อ บริษัทในกลุ่มมีนโยบายจัดตั้งหน่วยงานสำหรับจัดหาวัตถุดิบให้กับบริษัทในกลุ่มกันเอง
เนื่องจากจะได้มีอำนาจในการต่อรองเรื่องราคาและปริมาณได้มากกว่า
ซึ่งจะทำให้เกิดประโยชน์สูงสุดกับบริษัท

การขาย บริษัทแม่มีนโยบายเป็นผู้จำหน่ายสินค้าของบริษัทในกลุ่ม
เนื่องจากบริษัทแม่มีช่องทางการจำหน่ายสินค้าในหลายผลิตภัณฑ์
และมีหน่วยงานเฉพาะที่ติดต่อกับลูกค้า

3.  ขั้นตอนการอนุมัติการทำรายการระหว่างกัน เป็นไปตามปกติธุรกิจ
    ซึ่งเปรียบเสมือนหนึ่งเป็นบุคคลภายนอก
    ที่มีขั้นตอนการอนุมัติรายการตามระบบปกติทางการค้าโดยทั่วไป
    ในส่วนของการติดตามรับจ่ายชำระเงิน มีการกำหนดวันครบกำหนดชำระเงินของแต่ละรายการ
    และมีการกำกับดูแลให้ดำเนินการตามที่กำหนดไว้

4.  นโยบายและแนวโน้มการทำรายการระหว่างกันในอนาคต บริษัทฯ
    มีนโยบายในการดำเนินธุรกิจเหมือนเดิม ฉะนั้นลักษณะการติดต่อซื้อขายสินค้าและรายการอื่นๆ
    ยังคงดำเนินไปตามระบบปกติทางการค้าทั่วไป ทำนองเดียวกับข้อมูลดังกล่าวข้างต้น
    แนวโน้มของการทำรายการดังกล่าวในอนาคต จึงค่อนข้างไม่เปลี่ยนแปลงจากปัจจุบันมากนัก

รายละเอียดอยู่ที่หมายเหตุประกอบงบการเงินหัวข้อที่ 4
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย
เพื่อเป็นหลักฐานว่าเอกสารที่ข้าพเจ้าได้รับรองความถูกต้องที่เป็นชุดเดียวกัน ข้าพเจ้าได้
มอบหมายให้ นายปรีชา วัฒนศรานนท์ เป็นผู้ลงรายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายปรีชา วัฒนศรานนท์กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

ชื่อ – นามสกุล ตำแหน่ง ลายมือชื่อ

1.) นางสาวศรีวารินทร์ จิระพรรคคณา ประธานกรรมการ …………...………

2. ) นายปรีชา วัฒนศรานนท์ กรรมการผู้จัดการ …………………...

3.) นายโอภาส เสรีนิยม กรรมการอิสระและกรรมการตรวจสอบ …………………...

4.) นายสุรพล อิทธิอมรกุลชัย กรรมการ …………………...

5.) นางสาวดาลัดย์ ทรัพย์ทวีชัยกุล กรรมการ …………………...

6.) นายชุตินธร ดารกานนท์ กรรมการ …………………...

7. ) นายอักษรประสิทธิ์ ดารกานนท์ กรรมการ …………………...

8.) นายบวรรัตน์ ดารกานนท์ กรรมการ …………………...

9. ) นายนันทิยะ ดารกานนท์ กรรมการ …………………...

10. ) นายสมภพ อมาตยกุล กรรมการอิสระและกรรมการตรวจสอบ …………………...

11. ) นางอารยา อรุณานนท์ชัย ประธานกรรมการตรวจสอบและกรรมการ…………………...

12. )นายวัชรพงษ์ ดารกานนท์ กรรมการ …………………...

13 ) นางศิรินันท์ ศันสนาคม กรรมการและเลขานุการบริษัท …………………...

ลงชื่อ………………………………………ผู้รับมอบอำนาจ

( นายปรีชา วัฒนศรานนท์ )

กรรมการผู้จัดการ
10.การควบคุมภายใน

ความเพียงพอและความเหมาะสมของระบบการควบคุมภายในของบริษัท

คณะกรรมการบริษัท ได้มอบหมายให้คณะกรรมการตรวจสอบมีหน้าที่
และความรับผิดชอบในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น เพื่อให้มั่นใจว่า
ระบบการควบคุมภายในของบริษัทดีเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทฯจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทฯปฏิบัติตามกฎหมาย
และข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ
ตลอดจนช่วยในการปกป้องคุ้มครองเงินลงทุนของผู้ถือหุ้น

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัท เพื่อทราบ หรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็น และให้คำแนะนำต่อฝ่ายบริหารในเรื่องที่เป็นสาระสำคัญ
นอกจากนี้จากการประชุมร่วมกับผู้สอบบัญชีภายนอก คือ บริษัท สำนักงานเอินส์ท แอนด์ ยัง จำกัด
ซึ่งเป็นผู้ตรวจสอบงบการเงินประจำปี2545 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท ครั้งที่ 2/2546 เมื่อวันที่ 19 กุมภาพันธ์ 2546
โดยมีคณะกรรมการตรวจสอบเข้าร่วมประชุมด้วย
คณะกรรมการได้สอบทานความมีประสิทธิผลของระบบการควบคุมภายในของบริษัทฯ
โดยพิจารณาจากองค์ประกอบหลักของระบบการควบคุมภายใน 5 ประการได้แก่
องค์กรและสภาพแวดล้อม , การบริหารความเสี่ยง , การควบคุมการปฏิบัติงานของฝ่ายบริหาร ,
ระบบสารสนเทศ , การสื่อสารข้อมูล และระบบการติดตาม คณะกรรมการบริษัท เห็นว่า
บริษัทมีองค์ประกอบของระบบการควบคุมภายในครบทั้ง 5 ประการ
และทุกองค์ประกอบมีการปฏิบัติตามที่เหมาะสมแล้ว
4.  การวิจัยและพัฒนา

ในส่วนของการวิจัยและพัฒนามีรายละเอียดดังนี้

การพัฒนาด้านความปลอดภัย

ปัจจุบันมีการให้ความสำคัญต่อผู้บริโภคมากขึ้นเรื่อย ๆ
บริษัทตระหนักถึงความสำคัญนี้จึงได้มีการพัฒนาผลิตภัณฑ์ให้มีความปลอดภัยไม่เป็นอัตรายต่อสุขภาพ
จนได้รับการรับรองมาตรฐานOEKO –TEX STANDARD 100 จาก “ INTERNATIONAL
ASSOCIATION FOR RESEARCH AND TESTING IN THE FIELD OF TEXITILE ECOLOGY ”
เป็นที่ยอมรับของกลุ่มประเทศยุโรป และได้มีการส่งตัวอย่างผลิตภัณฑ์ไปตรวจสอบเป็นประจำทุกปี

การพัฒนาด้านระบบคุณภาพ

บริษัทฯได้มีการปรับปรุงระบบคุณภาพอย่างต่อเนื่อง โดยนำระบบมาตรฐานISO 9001 : 2000
มาใช้แทนระบบมาตรฐาน ISO 9002 : 1994
รวมทั้งมีการส่งเสริมให้พนักงานทุกหน่วยงานได้ร่วมทำกิจกรรมเกี่ยวกับ 5 ส.
โดยได้ทำมาอย่างต่อเนื่อง

การพัฒนาด้านผลิตภัณฑ์ใหม่และการลดต้นทุน

บริษัทฯมีการพัฒนาผลิตภัณฑ์ใหม่ ๆ ออกมา เพื่อสนองความต้องการของลูกค้า ดังนี้

- พัฒนายาง Low Protein Content

- พัฒนาโดยการใช้ยางสังเคราะห์

( หน่วย : ล้านบาท ) 2545 2544 2543

- รายจ่ายในการวิจัยและพัฒนา : 1.49 0.95 0.45

การพัฒนาด้านสิ่งแวดล้อม

ด้วยตระหนักถึงความสำคัญของสิ่งแวดล้อมที่นับวันจะทวีความรุนแรงมากขึ้น
บริษัทฯจึงได้นำระบบมาตรฐานISO14001 ซึ่งเป็นระบบมาตรฐานการจัดการสิ่งแวดล้อมมาใช้
โดยผู้บริหารของบริษัทฯได้กำหนดนโยบายสิ่งแวดล้อมให้สอดคล้องกับนโยบายหลักและสภาพแวดล้อมของบริษัทฯโดยคำนึงถึง

1.  การจัดการสิ่งแวดล้อมจะต้องเหมาะสมกับสภาพ
    ขนาดและผลกระทบต่อสิ่งแวดล้อมของกิจกรรมของบริษัทฯ

2.  ความมุ่งมั่นในการดำเนินกิจกรรมการจัดการสิ่งแวดล้อม และปรับปรุงอย่างต่อเนื่อง

3.  การปฏิบัติตามกฎหมาย และข้อบังคับด้านสิ่งแวดล้อมที่เกี่ยวข้อง

4.  การดูแลให้มีการจัดการเกี่ยวกับน้ำทิ้ง มลพิษทางอากาศ มลภาวะทางเสียง สิ่งปฏิกูล
    รวมถึงการจัดการเรื่องสารเคมี การใช้พลังงานและทรัพยากรธรรมชาติ
    เพื่อให้กระทบต่อสิ่งแวดล้อมน้อยที่สุด

5.  การจัดให้มีการประกาศ เพื่อให้ผู้ปฏิบัติงาน และผู้ที่เกี่ยวข้องเข้าใจ

6.  บริษัทฯจะต้องเปิดเผยนโยบายสิ่งแวดล้อมต่อสาธารณชน

กิจกรรมที่เป็นพื้นฐานของระบบISO 14001 และเป็นกิจกรรมที่ต้องปฏิบัติเป็นประจำ
โดยมีจุดมุ่งหมายในการทำเพื่อส่งเสริมการรักษาสภาพแวดล้อมให้ได้รับการปรับปรุง
และพัฒนาอย่างต่อเนื่อง อาทิเช่น การฝึกอบรมด้านสิ่งแวดล้อม เพื่อให้เกิดจิตสำนึกที่ดีต่อสิ่งแวดล้อม
การสื่อสารทั้งภายในและภายนอกองค์กรด้านสิ่งแวดล้อม
เพื่อให้เกิดความเข้าใจและรองรับภาวะฉุกเฉินอันจะมีผลกระทบต่อสิ่งแวดล้อม

กิจกรรมที่เป็นโครงการ โดยมีวัตถุประสงค์ที่จะแก้ไขปรับปรุงและพัฒนาสิ่งแวดล้อมให้ดีขึ้น คือ

-   โครงการป้องกันผลกระทบด้านเสียงดังจากกระบวนการผลิต

-   โครงการควบคุมการฟุ้งกระจายของฝุ่นในกระบวนการผลิตรับเบอร์

-   โครงการควบคุมน้ำทิ้ง

-   โครงการการจัดการขยะ

บริษัทฯจึงได้ประกาศนโยบายสิ่งแวดล้อมเมื่อวันที่ 2 กันยายน 2545 ซึ่งมีสาระสำคัญดังนี้

นโยบายสิ่งแวดล้อม

(Environmental Policy )

1.  ให้ปฏิบัติตามกฎหมาย ระเบียบ และข้อกำหนดอื่นๆ ด้านสิ่งแวดล้อมที่เกี่ยวข้องอย่างเคร่งครัด

2.  กำหนดให้มีแผนงานและการจัดการ
    เพื่อป้องกันปัญหาด้านสิ่งแวดล้อมที่เกี่ยวข้องกับมลภาวะทางเสียง อากาศ น้ำ และสิ่งปฏิกูล
    เพื่อให้ส่งผลกระทบต่อสิ่งแวดล้อมให้น้อยที่สุด

3.  ปรับปรุงการดำเนินการด้านระบบการจัดการสิ่งแวดล้อมอย่างสม่ำเสมอและต่อเนื่อง

4.  เผยแพร่ประชาสัมพันธ์นโยบายนี้กับพนักงาน และผู้ที่เกี่ยวข้องเพื่อความเข้าใจและเปิดเผยต่อ

  สาธารณชน
สารบัญ หน้า 

  ส่วนที่ 1 ข้อมูลสรุป ( Executive Summary ) 1

ส่วนที่ 2 บริษัทที่ออกหลักทรัพย์ 2

  1. ปัจจัยความเสี่ยง 3

  2. ลักษณะการประกอบธุรกิจ 4

 - การเปลี่ยนแปลงในการควบคุมบริษัท 4

 - ภาพรวมการประกอบธุรกิจ 4

 3. การประกอบธุรกิจ 

- ลักษณะผลิตภัณฑ์ 5

- การตลาดและภาวะการแข่งขัน,สภาพการแข่งขันและแนวโน้ม 5-6

- การจัดหาผลิตภัณฑ์ 6-7

- งานที่ยังไม่ได้ส่งมอบ 7

4. การวิจัยและพัฒนา 8-9

5. ทรัพย์สินที่ใช้ในการประกอบธุรกิจ 10

6. โครงการในอนาคต (Future Plan ) 11

7. ข้อพิพาททางกฎหมาย 12

8. โครงสร้างเงินทุน 13

9. การจัดการ

- โครงสร้างการจัดการ 14

- การสรรหากรรมการและผู้บริหาร 15

- ค่าตอบแทนผู้บริหาร 18

- หลักการกำกับดูแลกิจการที่ดี 15 ข้อ 16-20

- การดูแลเรื่องการใช้ข้อมูลภายใน 20

- บุคลากร 20

10. การควบคุมภายใน 21

11. รายการระหว่างกัน 22

12. ฐานะการเงินและผลการดำเนินงาน

- งบการเงิน 23-26

- คำอธิบายและการวิเคราะห์ฐานะการเงินและผลการดำเนินงาน 27

13. ข้อมูลที่เกี่ยวข้อง 28

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 1/7-7/6

การดำรงตำแหน่งของผู้บริหารและผู้มีอำนาจควบคุม 7/7

เอกสารแนบ 2 รายละเอียดเกี่ยวกับกรรมการของบริษัทย่อย ไม่มี
1.ปัจจัยความเสี่ยง

ความเสี่ยงในการประกอบธุรกิจ

ความเสี่ยงจากการที่บริษัทพึ่งพาลูกค้า หรือผู้จัดจำหน่ายรายใหญ่ :
บริษัทประกอบธุรกิจในลักษณะผลิตสินค้าตามคำสั่งของลูกค้า ปัจจุบันบริษัทมีลูกค้ารายใหญ่ 1 ราย คือ
บริษัท สหยูเนี่ยน จำกัด ( มหาชน )
เป็นบริษัทแม่และเป็นผู้จำหน่ายสินค้าให้กับบริษัทและบริษัทในเครือทั้งภายในประเทศและต่างประเทศ
ยอดจำหน่ายสินค้าให้กับบริษัทแม่ในช่วงปีที่ผ่านมาจำนวน 600.53 ล้านบาท หรือประมาณร้อยละ
94.50 ของรายได้รวมตามงบการเงินรวม

ผลกระทบคาดว่าจะไม่เกิดขึ้นเนื่องจากลูกค้ารายใหญ่เป็นบริษัทแม่ และเป็นผู้จำหน่ายสินค้าของบริษัท

ส่วนการที่ประเทศคู่ค้ากำลังเผชิญกับภาวะการเมืองและภาวะเศรษฐกิจชะลอตัวนั้น
บริษัทคาดว่าจะได้รับผลกระทบไม่มากนัก
เนื่องจากผลิตภัณฑ์ของบริษัทได้รับการยอมรับจากลูกค้าในด้านคุณภาพและความปลอดภัยต่อสุขภาพ

มาตรการรองรับ บริษัทฯได้พยายามขยายตลาดอื่นๆเพิ่มขึ้นเพื่อกระจายความเสี่ยง
รวมทั้งได้พัฒนาผลิตภัณฑ์ใหม่ๆ เพื่อสนองตอบความต้องการของลูกค้าให้มากขึ้น

ความเสี่ยงจากวัตถุดิบที่มีความสำคัญต่อการผลิต :
วัตถุดิบหลักที่ใช้ในการผลิตคือยางธรรมชาติชนิดยางแท่ง เป็นวัตถุดิบสำคัญในการผลิต
สัดส่วนที่ซื้อในปีที่ผ่านมาร้อยละ 40.33 ของมูลค่าซื้อวัตถุดิบทั้งหมด โดยซื้อจากบริษัท สหยูเนี่ยน
จำกัด ( มหาชน ) ซึ่งเป็นบริษัทแม่

ผลกระทบจากการขาดแคลนวัตถุดิบคาดว่าจะไม่เกิดขึ้นเนื่องจากเป็นวัตถุดิบที่ผลิตได้ในประเทศ
และประเทศไทยเป็นประเทศที่ผลิตได้มากที่สุดในโลก
แต่จะมีผลกระทบในด้านราคาของวัตถุดิบที่เปลี่ยนแปลงเพิ่มขึ้น

มาตรการรองรับ เนื่องจากการเคลื่อนไหวของราคาวัตถุดิบในปีที่ผ่านมามีความผันผวน
บริษัทฯได้สั่งซื้อและสำรองวัตถุดิบในปริมาณที่เพียงพอต่อการผลิต

ความเสี่ยงจากอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
ซึ่งจะส่งผลกระทบต่อผลการดำเนินงานและกระแสเงินสดของบริษัทฯ
บริษัทฯมีความเสี่ยงจากอัตราดอกเบี้ยอยู่ในระดับต่ำ
เนื่องจากสินทรัพย์และหนี้สินทางการเงินส่วนใหญ่อยู่ในประเภทระยะสั้น

ความเสี่ยงจากอัตราแลกเปลี่ยน

บริษัทมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
เนื่องจากรายการค้าโดยส่วนใหญ่เป็นสกุลเงินบาท

ความเสี่ยงด้านการให้สินเชื่อ

บริษัทคาดว่าความเสี่ยงด้านการให้สินเชื่ออยู่ในระดับต่ำ
เนื่องจากการขายส่วนใหญ่เป็นการขายให้กับบริษัทใหญ่และบริษัทที่มีความสามารถในการชำระหนี้
ลักษณะการประกอบธุรกิจ

การเปลี่ยนแปลงอำนาจในการควบคุมบริษัท ในระยะ 5 ปีที่ผ่านมา :

ตามที่ที่ประชุมสามัญผู้ถือหุ้นประจำปี ครั้งที่ 9 เมื่อวันที่ 24 เมษายน 2545 ได้มีมติให้บริษัทฯ
เปลี่ยนแปลงอำนาจกรรมการและบริษัทฯได้ดำเนินการจดทะเบียนเปลี่ยนแปลงอำนาจกรรมการตามมติที่ประชุม
ดังนี้

เดิม : “ กรรมการสองคนลงลายมือชื่อร่วมกัน และประทับตราสำคัญของบริษัท ”

ใหม่ : “ กรรมการสองคนลงลายมือชื่อร่วมกัน และประทับตราสำคัญของบริษัท ยกเว้นนางอารยา
อรุณานนท์ชัย นายโอภาส เสรีนิยม และนายสมภพ อมาตยกุล ซึ่งเป็นกรรมการตรวจสอบ ”

การขยายการประกอบธุรกิจ บริษัทได้มีการขยายโรงงานเพิ่มขึ้นที่บางปะกง
โดยมีการเพิ่มเครื่องจักรใหม่เพื่อรองรับการขยายกำลังการผลิต
และเพิ่มผลผลิตให้ทันกับความต้องการของลูกค้า
รวมทั้งสร้างความพึงพอใจให้ลูกค้าซึ่งเป็นปัจจัยสำคัญปัจจัยหนึ่ง

ลักษณะการประกอบธุรกิจที่ผ่านมา ผลิตภัณฑ์ของบริษัทฯผลิตภายใต้เครื่องหมายการค้าตรา “
VENUS” ซึ่งเป็นที่รู้จักและยอมรับในด้านคุณภาพจากลูกค้าทั้งภายในประเทศ และต่างประเทศมานาน
ตลอดระยะเวลาที่ผ่านมาบริษัทได้มีการพัฒนาและปรับปรุงอย่างต่อเนื่องเพื่อให้ทันกับภาวะเศรษฐกิจในปัจจุบันที่มีการแข่งขันค่อนข้างสูง
ทั้งในด้านคุณภาพของสินค้า และคำนึงถึงความปลอดภัยของผู้บริโภค
โดยบริษัทได้ส่งตัวอย่างผลิตภัณฑ์ไปตรวจสอบยังสถาบันทดสอบสิ่งทอ
ประเทศสวิสเซอร์แลนด์เพื่อให้การรับรองมาตรฐานOEKO-TEX STANDARD100 ทุกปี

ผลิตภัณฑ์ของบริษัทประกอบด้วย

1.เส้นยางยืดและแถบยางยืด ( Rubber Thread And Rubber Tape )
สามารถนำไปเพื่อผลิตเป็นส่วนประกอบของขอบขาของผ้าอ้อมเด็ก (Diapers),
ขอบขากางเกงในสุภาพบุรุษ และขอบขาชุดว่ายน้ำ, ขอบหมวกคลุมผมอาบน้ำ
และขอบหมวกที่ใช้กับชุดว่ายน้ำ ฯลฯ

2. สายยางยืดถัก ( Elastic Braid ) ใช้กับผลิตภัณฑ์เสื้อผ้าสำหรับเด็ก, ขอบเอวกางเกงนอน
ทั้งเด็กและผู้ใหญ่, ขอบเอวและขอบขาชุดชั้นในทั้งในสุภาพบุรุษและสตรี, ขอบผ้าคลุมเตียง
และหมอนรองศรีษะในรถยนต์, สายยางรัดผมที่ผลิตได้หลากหลายสี,
เป็นส่วนประกอบในการตกแต่งผลิตภัณฑ์รองเท้า
และสามารถผลิตเป็นเส้นเชือกใส้ไก่เพื่อใช้กับขอบเอวกางเกง และเส้นเชือกผูกรองเท้า ฯลฯ

3.สายยางยืดทอ( Elastic Webbing ) ใช้ผลิตเป็นส่วนประกอบของชุดชั้นในสุภาพบุรุษและสตรี,
ชุดเสื้อผ้าเด็กทั่วไป, ใช้เป็นส่วนประกอบของเสื้อวอร์ม กางเกงวอร์ม,
เสื้อผ้าชุดกีฬาแบบต่างๆที่มียางยืดเป็นส่วนประกอบ, ผลิตภัณฑ์เพื่อสุขภาพที่ใช้ยางยืดเป็นส่วนประกอบ
ผลิตเป็นสายเทปของกระติกน้ำ กระเป๋า อุปกรณ์เครื่องใช้ต่างๆ ตามความต้องการของลูกค้า ฯลฯ

โครงสร้างรายได้ของบริษัทและบริษัทร่วม

[]
5.ทรัพย์สินที่ใช้ในการประกอบธุรกิจ

ลักษณะทรัพย์สินถาวรหลัก

ที่ดิน มีเนื้อที่ 15 ไร่ 2 งาน 72 ตารางวา ซึ่งเป็นกรรมสิทธิของบริษัทฯและไม่มีภาระผูกพัน

วัตถุประสงค์ของการถือครอง เพื่อใช้ในการดำเนินกิจการ

สถานที่ตั้ง : เลขที่ ง.1 หมู่ที่ 13 ถนนเสรีไทย แขวงมีนบุรี เขตมีนบุรี กรุงเทพฯ

อาคาร ลักษณะโดยทั่วไปจำนวนโรงงานทั้งหมดประกอบด้วย

อาคารโรงงาน 3 หลัง

อาคารคลังวัตถุดิบและวัสดุ 1 หลัง

อาคารคลังสินค้าสำเร็จรูปและส่วนSLITTING 1 หลัง

รวม 5 หลัง

  ประเภท/ลักษณะทรัพย์สิน ลักษณะกรรมสิทธิ มูลค่า(ล้านบาท) ภาระผูกพัน

  1.ที่ดิน 1 แปลง เป็นเจ้าของ 6.20 -

  2. อาคารโรงงานและสำนักงาน เป็นเจ้าของ 15.14 -

  3.เครื่องจักรและอุปกรณ์ เป็นเจ้าของ 110.93 ค้ำประกันบางส่วน

วงเงินสินเชื่อที่บริษัทได้รับจากธนาคาร(เงินเบิกเกินบัญชีและเจ้าหนี้ทรัสต์รีซีท)
ค้ำประกันโดยการจำนองเครื่องจักรบางส่วนของบริษัทในวงเงินค้ำประกัน 13 ล้านบาท

บริษัทไม่มีสิทธิบัตร ,สัมปทาน อื่นๆ

นโยบายการลงทุนในบริษัทย่อยและบริษัทร่วม

บริษัทไม่มีการลงทุนในบริษัทย่อย แต่มีการลงทุนในบริษัทร่วม 1 บริษัท
ซึ่งบริษัทฯไม่มีอำนาจในการควบคุมจึงไม่มีนโยบายการบริหารงานในบริษัทร่วมดังกล่าว
12. ฐานะการเงิน และผลการดำเนินงาน

[]

[]

[]

  อัตราส่วนทางการเงิน เปรียบเทียบ 3 ปี

[]

  คำอธิบายและการวิเคราะห์ฐานะการเงินและการดำเนินงาน

เศรษฐกิจไทยปี2545 มีการขยายตัวอย่างต่อเนื่อง
ในส่วนของบริษัทฯได้มีการพัฒนาและปรับปรุงอย่างต่อเนื่องเพื่อให้ทันกับภาวะเศรษฐกิจในปัจจุบันที่มีการแข่งขันค่อนข้างสูง
โดยบริษัทฯได้ทำการวิจัยและพัฒนาผลิตภัณฑ์ ดังนี้

-   ปรับปรุงระบบคุณภาพที่ใช้อยู่คือ ISO 9001 : 2000 อย่างต่อเนื่อง

-   พัฒนาด้านความปลอดภัยของผลิตภัณฑ์ โดยนำระบบ GMP( Good Manufacturing
    Products)มาประยุกต์ใช้ในเรื่องเกี่ยวกับการป้องกันการปนเปื้อนต่างๆ

-   พัฒนาด้านผลิตภัณฑ์เดิมและผลิตภัณฑ์ใหม่ เพื่อสนองตอบความต้องการของลูกค้า

-   พัฒนาด้านสิ่งแวดล้อม ปัจจุบันบริษัทฯกำลังดำเนินงานตามแผนระบบมาตรฐานสิ่งแวดล้อม ISO
    14001 และประกาศใช้นโยบายสิ่งแวดล้อมเมื่อวันที่ 2 กันยายน 2545

ในปี2545 บริษัทฯมีรายได้รวม 650 ล้านบาท โดยเพิ่มขึ้นจากปี 2544 คิดเป็นร้อยละ 9.98
มีกำไรสุทธิ 61.82 ล้านบาทคิดเป็น 8.24 บาทต่อหุ้น

ความเหมาะสมของโครงสร้างเงินทุนอยู่ในเกณฑ์ดี สภาพคล่องอยู่ในเกณฑ์ดี
คุณภาพทรัพย์สินค่อนข้างดี ลูกหนี้การค้าส่วนใหญ่ของบริษัทยังไม่เกินกำหนดเวลาชำระหนี้
และไม่มีหนี้ที่คาดว่าจะเก็บไม่ได้

สาเหตุของการเปลี่ยนแปลงรายการหรืออัตราส่วนที่สำคัญในปี 2545 บริษัทฯมีกำไรสุทธิ 61.82
ล้านบาท ในปี2544 มีกำไรสุทธิ 64.86 ล้านบาท ปี2545 กำไรสุทธิลดลงจากปี2544 = 3.04
ล้านบาท โดยลดลงคิดเป็นร้อยละ 4.69
เนื่องจากราคาวัตถุดิบได้มีการปรับตัวสูงขึ้นมากโดยเฉพาะยางพารา
ซึ่งเป็นวัตถุดิบหลักที่ใช้ในการผลิตมีราคาเพิ่มขึ้น
ในขณะที่บริษัทฯไม่สามารถปรับราคาขายให้เพิ่มขึ้นได้ ทั้งนี้เพราะปัญหาด้านเศรษฐกิจทั่วไปยังไม่ดีขึ้น
ตลาดมีการแข่งขันสูง

ในระยะเวลาที่ผ่านมาไม่มีรายการพิเศษ หรือรายการที่มิได้เกิดจากการดำเนินงานตามปกติ

ไม่มีการเปลี่ยนแปลงที่สำคัญเกิดขึ้นภายหลังวันที่ในงบการเงินล่าสุดที่จะกระทบต่อฐานะการเงิน
และผลการดำเนินงานของบริษัท

ไม่มีการปรับโครงสร้างการถือหุ้นของบริษัทในกลุ่มที่จะมีผลต่อการดำเนินงานของบริษัท

บริษัทไม่มีการค้ำประกันให้บุคคลอื่น และไม่มีการผูกพันการลงทุนในโครงการ
หรือภาระผูกพันอื่นในลักษณะเดียวกันที่จะมีผลกระทบต่อผลการดำเนินงานของบริษัท

แนวโน้มหรือการเปลี่ยนแปลงที่อาจมีผลต่อฐานะการเงิน สำหรับสถานการณ์ปี2546

-   คาดว่าภาวะเศรษฐกิจโลกในปี 2546จะฟื้นตัวอย่างเปราะบาง
    โดยเฉพาะเศรษฐกิจของประเทศสำคัญทั้ง สหรัฐฯ ,ญี่ปุ่น, สหภาพยุโรป
    ซึ่งภาคการใช้จ่ายภายในประเทศยังไม่ฟื้นตัวดีนัก ทำให้มีผลต่อกำลังซื้อของประชาชนพอสมควร

-   ธุรกิจเสื้อผ้าสำเร็จรูปของไทยยังคงมีอุปสรรคทางด้านการแข่งขันกับสินค้าจากประเทศที่มีต้นทุนต่ำ

-   ปัญหาความขัดแย้งระหว่างสหรัฐฯ กับ อิรัก และภัยจากการก่อการร้ายที่มีผลกระทบไปทั่วโลก

-   การร่วมมือกันของรัฐบาลไทย อินโดนีเซีย และมาเลเซีย ในการจัดตั้งองค์กร
    เพื่อบริหารและจัดการเรื่องยางพารา
    ซึ่งจะทำให้ราคายางพาราที่เราใช้เป็นวัตถุดิบมีราคาสูงขึ้น มีผลกระทบต่อต้นทุนการผลิต

-   การแข่งขันด้านราคาที่รุนแรงของตลาดสิ่งทอ
    ทำให้ผู้ผลิตต้องปรับตัวโดยพยายามลดต้นทุนให้ได้มากที่สุด เพื่อให้สามารถแข่งขันกับคู่แข่งได้
12 . ข้อมูลอื่นที่เกี่ยวข้อง

ไม่มี
9. การควบคุมภายใน

ความเพียงพอและความเหมาะสมของระบบการควบคุมภายในของบริษัท

คณะกรรมการบริษัท ได้มอบหมายให้คณะกรรมการตรวจสอบ มีหน้าที่
และความรับผิดชอบในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น เพื่อให้มั่นใจว่า
ระบบการควบคุมภายในของบริษัทดีเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทปฏิบัติตามกฎหมาย
และข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ
ตลอดจนช่วยในการปกป้องคุ้มครองเงินลงทุนของผู้ถือหุ้น

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัท เพื่อทราบ หรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็น และให้คำแนะนำต่อฝ่ายบริหารในเรื่องที่เป็นสาระสำคัญ

นอกจากนี้จากการประชุมร่วมกับผู้สอบบัญชีภายนอก คือบริษัท สำนักงานเอินส์ท แอนด์ ยัง จำกัด
ซึ่งเป็นผู้ตรวจสอบงบการเงินประจำปี 2553 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท เมื่อวันที่ 23 กุมภาพันธ์ 2554 โดยมี
คณะกรรมการตรวจสอบเข้าร่วมประชุมด้วย
คณะกรรมการได้สอบทานความมีประสิทธิผลของระบบการควบคุมภายในของบริษัทฯ
โดยพิจารณาจากองค์ประกอบหลักของระบบการควบคุมภายใน 5 ประการ ได้แก่
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศ และการสื่อสารข้อมูล และระบบการติดตาม คณะกรรมการบริษัท เห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมแล้ว ทั้ง 5 ประการ
ส่วนที่ 1 บริษัทที่ออกหลักทรัพย์

1.  ข้อมูลทั่วไป

บริษัท ยูเนี่ยนไพโอเนียร์ จำกัด ( มหาชน )

เลขทะเบียนบริษัท เลขที่ 0-10-7-537-00101-3

ประกอบธุรกิจเกี่ยวกับผลิตภัณฑ์เส้นยางยืด,แถบยางยืด,สายยางยืดถัก ,สายยางยืดทอ

สำนักงานใหญ่และโรงงาน : ตั้งอยู่เลขที่ ง.1 หมู่ที่ 13 ถนนเสรีไทย

แขวงมีนบุรี เขตมีนบุรี กรุงเทพฯ 10510

โรงงานสาขาบางปะกง : ตั้งอยู่เลขที่ 99 หมู่5 ถนนบางนา-ตราด(กม.38)

ตำบลบางสมัคร อำเภอบางปะกง จังหวัดฉะเชิงเทรา

Home Page : www.unionpioneer.co.th E-Mail : elastic@unionpioneer.co.th

โทรศัพท์ 0-2517-0105 ถึง 8 โทรสาร 0-2517-1016 , 0-2517 – 0345

ทุนที่ชำระแล้ว : หุ้นสามัญ 7,500,000 หุ้น มูลค่าหุ้นละ 10.00 บาท

นายทะเบียนหลักทรัพย์ : บริษัท ศูนย์รับฝากหลักทรัพย์ ( ประเทศไทย ) จำกัด เพื่อผู้ฝาก

ที่อยู่ : เลขที่ 62 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ : 0-2229-2800

โทรสาร : 0-2359-1259

ผู้สอบบัญชี : นายศุภชัย ปัญญาวัฒโน ผู้สอบบัญชีรับอนุญาต เลขทะเบียน 3930

  ที่อยู่ : บริษัท สำนักงาน เอินส์ท แอนด์ ยัง จำกัด ชั้น33 อาคารเลครัชดา เลขที่
  193/136-137 ถนนรัชดาภิเษกตัดใหม่ กรุงเทพฯ 10110

  โทรศัพท์ : 0-2264-0777 , 0-2661-9190

  โทรสาร : 0-2264-0789 , 0-2264-0790 , 0-2661-9192